*frissítve: 2022.06.07.*

**Online záróvizsga menete a 2021/22. tanévben**

**A záróvizsga körülményei:**

* A záróvizsga helye a Microsoft Teams.
* A záróvizsgához egyidejű kép- és hangkapcsolat szükséges a hallgató részéről is. A záróvizsga során a hallgató nem használhat fül- vagy fejhallgatót, továbbá a vizsga elején vagy annak során bármikor kötelezhető a környezete bemutatására. A bizottság titkára meggyőződik a behívott hallgató személyazonosságáról, ezért kérjük, hogy a személyi igazolványokat készítsék kéz közelségbe.
* Mindig legalább két hallgatónak kell egyszerre jelen lenni a záróvizsgán. Titkos szakdolgozat esetén a bizottság tagjainak és a jelen lévő más hallgatónak titoktartási nyilatkozatot kell tennie.
* Technikai hiba estén az újbóli kapcsolatfelvételt mind a hallgatónak, mind a bizottságnak újból, legalább háromszor meg kell kísérelni. Az eszköz-. illetve technikai hibát a hallgatónak haladéktalanul jeleznie kell a bizottság titkárának.
* A záróvizsga minden esetben 9:00 órakor kezdődik, a kezdetén valamennyi, aznap záróvizsgázó hallgatónak jelen kell lennie a záróvizsga helyszínén, tehát az online záróvizsgázónak a Microsoft Teams felületén. Az online módon vizsgázó hallgató lesz az aznapi első záróvizsgázó, amennyiben a bizottság elnöke a záróvizsga megnyitásakor más sorrendet nem határoz meg.
* Képernyőmegosztáshoz útmutató:

(<https://support.microsoft.com/hu-hu/office/tartalom-megoszt%C3%A1sa-a-teams-%C3%A9rtekezleten-fcc2bf59-aecd-4481-8f99-ce55dd836ce8> – PC-re, MAC-es gépre és okostelefonra is.

A záróvizsga két részből áll:

1. **Szakdolgozat védése**

A védés során a hallgató egy 10 perces, 10 diából álló (egyéb formai követelmény a diasorra vonatkozóan nincs) prezentációban

* bemutatja szakdolgozatát,
* válaszol az írásban kapott bírálati kérdésekre,
* továbbá reflektál a bizottság által megfogalmazott kérdésekre.

A prezentációban a diplomamunka saját eredményeire kell fókuszálni. A védésen a hallgató a prezentációra vonatkozóan, illetve a szakdolgozatban felhasznált szakirodalomból további kérdéseket is kaphat.

A diasort a hallgató a záróvizsga napjáig feltölti a [beosztása szerinti záróvizsga bizottság](https://ppk.elte.hu/zarovizsga-beosztas_2022_tavasz) Teams Általános csatornájának Fájl mappájába: [ZV-PPK] 1. bizottság 2022. 06.15. [FTI] vagy [ZV-PPK] 1. bizottság 2022. 06.16. [FTI]

A védés alatt a prezentációt a hallgató képernyő megosztással teszi láthatóvá a bizottság számára, miközben ő maga is látható marad, tehát a kamerájának bekapcsolt állapotban kell lennie.

1. **Tételhúzás:**

A tételhúzás a [**https://wheelofnames.com**](https://wheelofnames.com/) felületen történik, amely képernyő megosztással mindenki számára egyszerre elérhető. A képernyőmegosztást a záróvizsga bizottság titkára végzi el. A hallgató egy tételt „húz” a szerencsekerék segítségével. A szerencsekeréken a hallgató tételt „választ” magának, és ezt mutatja be.

Az online vizsga keretében a hallgató felkészülési idő nélkül mutatja be a „húzott” tételt. A hallgató előre mindegyik tételhez vázlatot készít, melyet a felelet alatt használhat.

* A vázlat terjedelme: legfeljebb 1500 karakter szóközökkel.
* A vázlat nem tartalmazhat idézetet, folyószöveget, egész mondatokat.
* A felelet alatt az előre elkészített vázlatot a hallgató képernyő megosztással teszi láthatóvá a bizottság számára, miközben ő maga is látható marad. Majd 10 perc folyamatos előadásban bemutatja a tételt.
* Fontos: minden hallgató saját maga készítse el a vázlatot, a bizottság nem fogad el egyforma vázlatokat.
* A vázlat ismertetése nem jelent elégséges jegyet

Az online záróvizsgázó hallgató védése és tételfelelete alatt legalább egy másik hallgató is jelen van vagy jelenléti módon a vizsgateremben vagy online módon a vizsgacsatornán.

Az online záróvizsgázó hallgatónak a védés és tétel felet után az online térben további értesítésig nem kell jelen lennie. A záróvizsga eredményhirdetése a záróvizsga végén, a bizottságban aznap összes záróvizsgázó hallgató felelete után történik. Az online záróvizsgázó hallgatót a bizottság titkára Teamsen keresztül behívja az eredményhirdetésre. Amennyiben a záróvizsgázó az eredményhirdetésen nem tud részt venni, az eredményéről a Tanulmányi Hivataltól kérhet tájékoztatást a záróvizsga jegyzőkönyv alapján.